open-index/open-wikipedia-markdown huggingface dataset:
Faridah Basta Sohair

**Faridah Basta Sohair**, ganet d'ar 4 a viz Ebrel 1957, zo ur c'hoarierez echedoù egiptat.

Mestrez-veur (WIM) abaoe 1997 eo.

2 008 edo he renk Elo e miz Du 2010, an hini kreñvañ o vout 2 083 e miz Here 2004.

E 2005  tapas ar vedalenn argant e Kampionad Afrikan ar Maouezi e Lusaka (Zambia) ha perzhegañ a reas evit Kampionad bedel ar Maouezi e 2006 en Yekaterinbourg (Rusia), koll a reas a-enep da Pia Cramling er rondenn gentañ.

E 2007 e voe c'hwec'hvet  e Kampionad Afrikan ar Maouezi e Windhoek (Namibia) ha c'hoari a reas  er C’hoarioù Afrikan, he skipailh a voe pempvet.

Faridah Basta Sohair a c'hoarias evit he bro en Olimpiadoù ar Maouezi:
*  e 1980, ouzh an dablezenn gentañ er 24 Olimpiad e Valletta (+7, =2, -5),
*  e 1982, ouzh an dablezenn gentañ er 25 Olimpiad e Luzern (+3, =2, -7),
*  e 1984, ouzh an dablezenn gentañ er 26 Olimpiad e Thessaloniki (+5, =2, -5),
*  e 1990, ouzh an dablezenn gentañ en er 29 Olimpiad e Novi Sad (+7, =2, -3),
*  e 2008, ouzh an eilvet tablezenn en 38 Olimpiad e Dresden (+4, =1, -5),
*  e 2010, ouzh ar bedervet dablezenn en 39 Olimpiad e Khanty-Mansiysk (+3, =3, -3).
## Liammoù diavaez
* 
* 
* 
## Notennoù ha daveoù
Amiral Piett

An **amiral Firmus Piett** zo un dudenn ijinet en hollved ha frañchiz *[[Star Wars]]*. Gwelet eo bet evit ar wech kentañ pa oa c'hoariet gant an aktour saoz Kenneth Colley er film *[[Star Wars: Episode V – The Empire Strikes Back]]* embannet e 1980. Un amiral eo e flodad an Impalaeriezh Galaktek renet gant Darth Sidious. Kabiten lestr-egorel personel Darth Vadereo, an *[[Executor (Star Wars)|Executor]]*. Alies e vez kinniget Piett evel an Ofiser impalaerel ampartañ hag uhelañ en egorlu. Adwelet e vez er film a heuil *[[Star Wars: Episode VI – Return of the Jedi]]*, ar pezh a ra eus outañ an ofiser impalaerel nemetañ en trilogiezh orin o vezañ gwelet e meur a film ha c'hoariet gant ar memes aktour. 
## Notennoù ha daveennoù
Emgann Cheonan

**Emgann Cheonan** a oa bet an trede hini etre nerzhioù lu an US Army stadunanat hag Arme Pobl Korea eus an Norzh e-kerzh Brezel Korea. An emgann a oa bet noz ar 7/8 a viz Gouhere 1950, e kêr Chonan e kornôg Sukorea. Echuet e oa an emgann gant un trec'h norzhkorean, stourmet e oa bet kreñv tro-dro kêr hag e kêr e-pad an noz ha diouzh mintin betek ma vije rediet Stadunaniz da gilañ.

Ar 34 rejimant troadegiezh hag ar 24 divizion troadegiezh a oa bet kefridiet gant talañ ha daleañ ar muiañ a amzer posubl ar 4re divizion troadegiezh, hag a oa o vont war-zu ar su goude an trec'hioù en emgann Osan hag emgann Pyongtaek en devezhioù a-raok. Ar rejimant en doa savet un difennerezh e norzh ha su Cheonan, evit ne vije ket aesaet trec'h Norzhkoreaniz en un emgann kêrel. Al lec'hioù choazet evit gortoz al lu norzhkorean a oa reoù a strishae etre menezioù hag ar Mor Melen.

An 3 batailhon eus ar 34 troadegiezh en doa savet ul lec'h difenn e norzh kêr, ha pa oa erruet an noz e oa bet taget gant un nerzh norzhorean kalz galloudusoc'h harpet gant tankoù. Ar soudarded stadunanat na oant ket armet a-walc'h a-enep an tankoù, ha rediet e oant bet da gilañ e kêr. Kolonennoù Norzhkoreaniz gant tankoù T-34 dirazo, a oa deuet-tre e kêr eus an daou du, ha troc'het nerzhioù an difennerien e daou. An emgann en doa degaset distruj 3 batailhon ar 34 rejiman troadegiezh, ha marv er stourm ar c'horonal Robert R. Martin, komandant nevez eus ar rejimant-mañ.
Sal (disheñvelout)

Ur **[[sal]]** pe ur pezh zo ul lec'h gant mogerioù en-dro dezhi, en un ti. Sal a c'hall ober dave da draoù all :

## Douaroniezh
### 
* Ar Sal, ur gumun e Bro-Roazhon
* Ar Sal, anv all stêr ar Bonnoù, e Bro-Gwened
### 
* Enez ar Sal, ha kêr Sal
### 
* Sal, un adstêr d'an Don

## Tud
Evel anv-bihan e c'hall bezañ berradur Salvatore, Salvador pe Salomon.

Hag ivez :
* Frañsez a Sal (1567–1622), eskob Jeneva, skrivagner relijiel gallek, sant katolik. 

## A bep seurt
* ar yezhoù Sal, ur famil yezhoù en Azia.
Sal

Ur **sal** pe ur **pezh** zo ul lec'h gant mogerioù pe speurennoù en e dro. Dre un nor e c'haller mont tre ur sal. Pep sal en deus ur c'hefridi bennak en un ti. Arrebeuri a c'hall bezañ e-barzh, prenestroù alies ivez.


Ateneul Român - Sala.jpg|Ur sal sonadegoù e Bukarest e Roumania. 
Salle des catalogues de la Bibliotheque Mazarine Paris.jpg|Sal ar c'hatalogoù Levraoueg Mazarin e Pariz.
Akha Kitchen.JPG|Ur [Ur gegin e [Thailand.
Restaurant bathroom with two-way mirror.jpg|Privezioù ur preti e Oklahoma, e SUA.


### Salioù boutin

* Levraoueg
* Antre
* Sal-debriñ
* Saloñs pe sal-vevañ
* Sauna

### Salioù prevez
* Kambr
* Sal-dour
* Privezioù

### Salioù a dalvoudegezh
* Stal-labour
* Burev
* Kav
* Kegin (pezh)
* Karrdi

### Lec'hioù all
* Gwesterenn
* Skalieroù
* Pondalez-a-ziavaez
* Trepas
* Hall
* Patio
* Savenn

## Pezhioù all
* Kantin
* Predva
* Kouskva

## Seurtoù salioù

* Sal-gortoz
* Sal sinema
* Sal-glas
* Sal-emvod
* Sal-arvestoù
* Sal sport
* Sal-brezegenniñ
* Sal-degemer
* Sal sonadegoù
* Sal ar gouelioù
Shahenda Wafa

**Shahenda Wafa**, ganet d'ar 15 a viz Gouhere 1998, zo ur c'hoarierez echedoù egiptat.

Mestrez-veur (WIM) abaoe 2017 eo. Mestrez FIDE e oa dija abaoe 2011 ha Mestrez Etrebroadel abaoe 2013.

He c'hoar Shrook Wafa a zo Mestrez-veur (WIM) ivez.

2 093 edo he renk Elo e miz Gouhere  2025, an hini kreñvañ o vout 2 175 e  2019.
Teir gwezh e voe trec’h e Kampionad Afrikan ar Maouezi, e 2017, e 2018 hag e 2022.
Kampionez 2014 (rummad e-dan 16 vloaz) e Kampionad Arab ar Merc'hed hag e Kampionad Afrikan ar Merc'hed.
Rampo e voe gant Sabrina Latreche er blasenn gentañ e Kampionad Arab ar Maouezi e 2014
.
E 2015 e voe trec'h e Kampionad Afrikan ar Re Yaouank hag e Kampionad Afrikan (Merc'hed, rummad "Junior").
Trec’h e voe e 2017 e Wahrān (Aljeria) hag e 2018 e Livingstone (Zambia) e Kampionad Afrikan ar Maouezi.    
Shahenda Wafa a c'hoarias evit he bro  en Olimpiadoù ar Maouezi e :
* 2012, ouzh ar bedervet tablezenn en 40 Olimpiad  en Istanbul (+3, =2, -4),
* 2014, ouzh ar bedervet tablezenn er 41 Olimpiad en Tromsø (+4, =0, -4),
* 2016, ouzh ar bedervet tablezenn en 42 Olimpiad e Bakou (+2, =4, -2), 
*  2018, ouzh an deirvet tablezenn en 43 Olimpiad e Batumi (+6, =1, -3).

Wafa a c'hoarias evit he bro e Kampionad bedel ar Maouezi dre skipailh e 2015, ouzh an eilvet tablezenn e Chengdu (+1, =0, -8).
Perzhegañ a reas evit Kib bedel ar Maouezi 2023, koll a reas 1.5 — 0.5 a-enep da Mai Narva er rondenn gentañ.
## Liammoù diavaez
*  He fichenn FIDE
*  Chessgames
*  https://www.365chess.com/players/Shahenda_Wafa
## Notennoù ha daveoù
Shrook Wafa

**Shrook Wafa**, ganet d'an 13 a viz Mae 1997, zo ur c'hoarierez echedoù egiptat.

Mestrez-veur (WIM) abaoe 2013 eo. 

He c'hoar Shahenda Wafa a zo Mestrez-veur (WIM) ivez.

2 203 edo he renk Elo e miz Even 2025, an hini uhelañ bet tizhet ganti betek-hen.
Kampionez Afrikan ar Maouezi e voe e 2013 e Tuniz, e 2014 e Windhoek (Namibia), e 2016, e 2019 hag e 2025.
Kemer a reas perzh e  Kampionad bedel ar Maouezi e 2015 e Sotchi (Rusia), koll a reas er rondenn gentañ a-enep da Ju Wenjun.
Er C'hoarioù Afrikan e 2019 e tapas meur a vedalenn aour: e c'hoari fonnapl hiniennel, e "blitz" hiniennel hag e c'hoari fonnapl kemmesk dre skipailh. 
## Liammoù diavaez
*  He fichenn FIDE
*  Chessgames
## Notennoù ha daveoù
Imed Abdelnabbi

**Imed Abdelnabbi** (arabeg :عماد عبد النبي), a zo bet ganet d'ar 15 a viz Du 1957  en Egipt. Ur c'hoarier echedoù egiptat eo.
Mestr Etrebroadel ha gourdoner FIDE e teuas  da vout e 1985.
E renk Elo kreñvañ a voe 2 498 e miz Genver 2004.  
Imed Abdelnabbi a c'hoarias e skipailh Egipt en Olimpiadoù echedoù:
* 1982, ouzh an eilvet tablezenn en adskipailh er 25 Olimpiad e Luzern (+3, =3, -1),
* 1984, ouzh an eilvet  tablezenn  en 26 Olimpiad e Thessaloniki (+4, =4, -3),
* 1986, ouzh an eilvet  tablezenn en 27 Olimpiad e Dubai (+7, =5, -0), tapout a reas ar vedalenn aour hiniennel,
* 1990, ouzh an eilvet  tablezenn en 29 Olimpiad e Novi Sad (+3, =5, -2),
* 1992, ouzh an eilvet  tablezenn en 30 Olimpiad e Manila (+1, =5, -4),
* 2002, ouzh an dablezenn gentañ er 34 Olimpiad e Bled (+4, =3, -4),
* 2006, ouzh an deirvet tablezenn er 37 Olimpiad e Torino(+2, =3, -3).
Imed Abdelnabbi a c’hoarias e skipailh Afrika e 1989 hag e skipailh Egipt er C’hampionadoù bedel dre skipailh:
* 1989, ouzh an deirvet tablezenn en 2 Kampionad e Luzern (+0, =3, -3),
* 2010, erlerc'hier  er 7 Kampionad e Bursa (+0, =2, -2),
* 2017, ouzh ar bedervet tablezenn en 11 Kampionad e Khanty-Mansiysk (+0, =2, -5),
* 2019, erlerc'hier en 12 Kampionad e Astana (+0, =0, -3).
## Daveoù

## Liammoù diavaez
* E fichenn FIDE
* E c'hoari e Chessgames
* E c'hoari e 365 Chess
Star Destroyer

Ur **Star Destroyer** (brezhoneg: distrujer steredel) a zo listri-egor brezel doare capital ship e bed ijinet *[[Star Wars]]*. An distrujerien steredel a zo savet en arsenailhoù *Kuat Drive*, ha goude-se e Kuat-Entralla. Servij a reont evel listri eus al linenn e flodad ar Republik Galactek, an Impalaeriezh Galaktek, ar C'hentañ Urzh, ha gant ar re Sith en oberennoù niverus evel filmoù, stiradoù skiwnel, romantoù, comic, ha c'hoarioù video.
## Notennoù ha daveennoù
Roger Moore

**Sir Roger George Moore**, ganet d'ar 14 a viz Here 1927 hag aet da Anaon d'an 23 a viz Mae 2017, a oa un aktour saoz. Brudet e oa bet evel an trede aktour o c'hoari an dudenn ajant kuzh James Bond ijinet gant Ian Fleming en heuliad filmoù produet gant Eon Productions/MGM Studios. Seizh gwech en doa c'hoariet an dudenn: *[[Live and Let Die (film)|Live and Let Die]]* (1973), *[[The Man with the Golden Gun (film)|The Man with the Golden Gun]]* (1974), *[[The Spy Who Loved Me (film)|The Spy Who Loved Me]]* (1977), *[[Moonraker (film)|Moonraker]]* (1979), *[[For Your Eyes Only (film)|For Your Eyes Only]]* (1981), *[[Octopussy]]* (1983) hag *[[A View to a Kill]]* (1985). Ar fed e vije bet  Moore o c'hoari seizh gwech an dudenn a ra eus outañ an aktour d'en ober ar muiañ er filmoù produet gant Eon. 

Bet e oa bet ivez un aktour skinwel brudet, dre e roll Simon Templar, penndudenn ar stirad skinwel saoz thriller *[[The Saint (stirad skinwel)|The Saint]]* (1962–1969). An tu a oa bet ivez d'e welet e stiradoù skinwel stadunanat, evel gant ar roll Beau Maverick er stirad Western *[[Maverick (stirad skinwel)|Maverick]]* (1960–1961), kemeret en devoa plas James Garner evel aktour penn, ha goude-se e oa bet penndudenn gant Tony Curtis, er stirad oberiant-fent *[[The Persuaders!]]* (1971–1972). Kendalc'het en devoa da c'hoari degadoù a vloavezhioù goude e roll James Bond. E roll diwezhañ a oa bet en url lodenn pilot evit ur stirad *Saint* nevez a oa deuet da vezañ ur film skinwel e 2017.

Moore a oa bet kannadour a-youl-vat an UNICEF e 1991 ha graet e oa bet marc'heg anezhañ gant ar rouanez Elizabeth II e 2003 evit e obererezhioù a-vat. E 2007 e oa bet enoret gant ur steredenn en Hollywood Walk of Fame evit e vuhez e servij greanterezh ar sinema. Graet e oa bet Kommander Urzh an Arzoù hag al Lizhiri gant gouarnamant Bro-C'hall e 2008.
## Notennoù ha daveennoù
Olivier Marleix

**Olivier Marleix**, ganet d'ar 6 a viz C'hwevrer 1971 hag aet da Anaon d'ar 7 a viz Gouhere 2025, a oa ur politikour gall. Kannad er Vodadenn Vroadel e oa bet evit departamant an Eure-et-Loir eus 2012 betek 2025. Ezel eus ar Ar Republikaned (LR), penn ar strollad er Vodadenn Vroadel e oa bet etre 2022 ha 2024. E miz genver 2020, e oa bet enoret gant « priz an etik » gant ar gevredigezh Anticor evit e labour e penn ar bodad enklask parlamantel en Afer Alstom.
## Notennoù ha daveennoù
Assem Afifi

**Assem Afifi** (en arabeg :  عاصم عبد الرازق عفيفي)  a zo bet ganet d'an 3 a viz Genver 1947  en Egipt. Ur c'hoarier echedoù egiptat eo.

Mestr Etrebroadel (IM) ha gourdoner FIDE e teuas  da vout e 1985.

E renk Elo kreñvañ a voe 2 405 e miz Gouhere 1985.  

Assem Afifi a c'hoarias e Tournamantoù Etretakadel ar C'hampionadoù Bedel:
* 1985 e Tuniz, 16 e voe,
* 1990 e Manila, 60-63 e voe.

C'hoari a reas e skipailh Egipt en Olimpiadoù echedoù :
* 1980, ouzh ar bedervet tablezenn er 24 Olimpiad e Valletta (+6, =5, -3),
* 1982, ouzh an  dablezenn gentañ er 25 Olimpiad e Luzern (+5, =3, -5),
* 1984, ouzh an dablezenn gentañ  en 26 Olimpiad e Thessaloniki (+6, =3, -2),
* 1986, ouzh an dablezenn gentañ er 27 Olimpiad e Dubai, (+6, =2, -3),
* 1988, ouzh an dablezenn gentañ en 28 Olimpiad e Thessaloniki (+5, =4, -2),
* 1990, ouzh an dablezenn gentañ  en 29 Olimpiad e Novi Sad (+2, =5, -3),
* 1992, ouzh an deirvet  tablezenn en 30 Olimpiad e Manila  (+2, =6, -2).

C'hoari a reas e skipailh  Afrika er C'hampionadoù Bedel dre skipailh:
* 1985, ouzh an dablezenn gentañ er 1Kampionad e Luzern (+0, =2, -7),
* 1989, ouzh an dablezenn gentañ en 2Kampionad e Luzern(+0, =2, -2).

C'hoari a reas ur wezh e 1993  ouzh an eilvet tablezenn e skipailh Egipt (disoc'h: +1, =3, -1) er C'hentañ Kampionad Afrikan dre skipailh e Kaero, e skipailh a dapas ar vedalenn argant :.
## Liammoù diavaez
* E fichenn FIDE
* E c'hoari e Chessgames
* E c'hoari e 365 Chess

## Daveoù
Laurent Kupferman

**Laurent Kupferman**, ganet d'an 19 a viz Genver 1966 hag aet da Anaon d'an 2 a viz Gouhere 2025, a oa un esaeour ha skrivagner gall. Ezel e oa d'ar Grand Orient de France ha skrivet en deus levrioù niverus war ar frañmasonerezh. Bet e oa bet unan eus harperien panthéonekadur Josephine Baker.
### Marv
Laurent Kupferman a oa bet adkavet marv d'an 2 a viz Gouhere 2025, en un apartamant prevez e kreiz Fontainebleau. War e seblant eo marv goude bezañ kemeret re a zramm en un nozvezh Chemsex . Kroget eo bet un enklask evit lazhadenn hep c'hoant d'en ober evit gouzout resis penaos eo marvet-eñ. Daou zen a zo bet harzet gant ar polis.

## Notennoù ha daveennoù
Florence Delay

**Florence Delay**, ganet d'an 19 a viz Meurzh 1941 e Pariz hag aet da Anaon eno d'ar 1añ a viz Gouhere 2025, a oa ur skrivagnerez hag aktourez c'hall. Ezel he oa ouzh an Académie française abaoe 2000. Arnodskridoù, danevelloù ha pezhioù-c'hoari (gant Jacques Roubaud) a oa bet skrivet ganti, ha troet he devoa testennoù diwar ar spagnoleg.

Delay a zo bet aktourez ivez, o c'hoari Janed Ark e 1962 er film *[[Procès de Jeanne d'Arc (film)|Procès de Jeanne d'Arc]]* sevenet gant Robert Bresson.
### Buhez prevez
Dizimezet, addimezet he doa gant ar produer sinema Maurice Bernart.
## Oberennoù

* *Minuit sur les jeux* (1973)
* *Le aïe aïe de la corne de brume* (1975)
* *Graal théâtre* (kenlabour gant Jacques Roubaud, 1977–1981)
* *L'Insuccès de la fête* (1980)
* *Riche et légère* (1983)
* *Acte de la Passion, in Théâtre espagnol du XVI<sup>e</sup> siècle* (1983)
* *Marco Polo, le nouveau livre des merveilles*, (kenlabour gant Jean Marie Adiaffi, Sony Labou Tansi, Jacques Savoie, Louis Caron, Abdelaziz Kacem, Jacques Lacarrière, Bertrand Visage – 1985)
* *Course d'amour pendant le deuil* (1986)
* *L'Éclypse de la balle, d'Arnaldo Calveyra* (1987)
* *Il me semble, Mesdames ou Les Dames de Fontainebleau* (1987)
* *Petites formes en prose après Edison* (1987)
* *La sortie au jour*, e-barzh *Le Livre sacré de l'ancienne Égypte* (1987)
* *Le divin Narcisse, et autres textes*, diwar Sor Juana Inès de la Cruz* (kenlabour gant Frédéric Magne ha Jacques Roubaud, 1987)
* *La Décadence de l'analphabétisme*, diwar José Bergamín* (1988)
* *Partition rouge. Poèmes et chants des Indiens d'Amérique du Nord*, (kenlabour gant Jacques Roubaud, 1988)
* *La Célestine* (berraet), diwar Fernando de Rojas* (1989)
* *La Solitude sonore du torero*, diwar José Bergamín* (1989)
* *L'Hexaméron* (kenlabour gant Michel Chaillou, Michel Deguy, Natacha Michel, Denis Roche, Jacques Roubaud, 1990)
* *Etxemendi* (1990)
* *Semaines de Suzanne* (kenlabour gant Patrick Deville, Jean Echenoz, Sonja Greenlee, Harry Mathew, Mark Polizzotti, Olivier Rolin, 1991)
* *Les Moitiés*, diwar Ramón Gómez de la Serna (kenlabour gant Pierre Lartigue, 1991)
* *Catalina, enquête* (1994)
* *Œillet rouge sur le sable* (1994)
* *La Fin des temps ordinaires* (1996)
* *La Séduction brève* (1997)
* *Six poèmes galiciens*, diwar Federico García Lorca (1998)
* *L'Homme du Luxembourg, Arnaldo Calveyra* (1998)
* *Beau ténébreux*, diwar José Bergamín* (1999)
* *Dit Nerval* (arnodskrid, 1999)
* *Michée, Aggée, Zacharie, Malachie* (kenlabour gant Maurice Roger hag Arnaud Sérandour, 2001)
* *Le Grand Théâtre du monde suivi de Procès en séparation de l'Âme et du Corps*, diwar Pedro Calderón de la Basca* (2004)
* *Mon Espagne. Or et Ciel*, Hermann (2008)

## Liammoù diavaez

*  Internet Movie Database
## Notennoù ha daveennoù
Tim Pollard

**Tim Pollard**, ganet d'an 23 a viz C'hwevrer 1964 hag aet da Anaon d'ar 27 a viz Even 2025, a oa un aktour ha dudiour saoz hag a c'hoarie Robin Hood tro-dro hag e kêr Nottingham, e Bro-Saoz. Bevañ ha labourat a rae e kêr ha deuet e oa da vezañ ar Robin Hood ofisiel dre ar vro hag en estrenvro.

Dimezet e oa bet gant ur vaouez, Sally, hag a c'hoari Itron Marianna. Aet he oa da Anaon e 2017 diwar ur c'hrign-bev eus ar vronn.
## Marv
Aet eo da Anaon goude ur stourm berrbad a-enep ar c'hrign-bev e miz Even 2025, oadet a 61 vloaz.

## Notennoù ha daveennoù
Mohamed Ezat

**Mohamed Ezat** a zo bet ganet d'an 29 a viz Gouhere 1978 en Egipt. Ur c'hoarier echedoù egiptat eo.

Mestr Etrebroadel (IM) e teuas  da vout e 2000.

2 307 edo e renk Elo e miz Gouhere 2025ñ, an hini kreñvañ a voe 2 490 e miz Du 2015. 
 
C'hoari a reas e skipailh Egipt en Olimpiadoù echedoù :
* 2002, er 35 Olimpiad e Bled, 
* 2006, ouzh ar bedervet tablezenn er 37 Olimpiad e Torino, 4,5/13,
* 2008, en 38 Olimpiad e Dresden, 
* 2010, en 39 Olimpiad e Khanty-Mansiysk,
* 2012, en 40 Olimpiad en Istanbul, 
* 2014, er 41 Olimpiad en Tromsø. 

E 2009, Mohamed Ezat a gemeras perzh er Gib bedel e Khanty-Mansiysk, koll a reas a-enep da Teimour Radjabov er rondenn gentañ.

E 2021, Mohamed Ezat a gemeras perzh en tournamant Sharjah Masters e Sharjah.

E 2023, Mohamed Ezat a gemeras perzh e Kampionad hiniennel Afrika e Giza (Egipt), disoc'h: 2,5/9 hag er Leonid Shamkovich Memorial e Naperville (Illinois, SUA), pevare e voe gant pemp poent.
## Liammoù diavaez
* E fichenn FIDE
* E c'hoari e Chessgames
* E c'hoari e 365 Chess
## Daveoù
Shefali Jariwala

**Shefali Jariwala**, ganet d'ar 15 a viz Kerzu 1982 hag aet da Anaon d'ar 27 a viz Even 2025 a oa un aktourez ha top model indian. Brudet eo bet evit he labour e Bollywood hag er sonerezh hindi. Brudet mat eo bet en ur vezañ war ar filmig sonerezh  *[[Kaanta Laga]]* embannet e 2002, ha lesanvet e oa bet "**Kaanta Laga Girl**" gant mediaioù niverus. Gwelet eo bet en ur roll a-eil en *[[Mujhse Shaadi Karogi]]* (2004) hag ar roll penn en *[[Baby Come Naa]]* (2018) gant ALT Balaji.
## Notennoù ha daveennoù

## Liammoù diavaez
* Shefali Jariwala war IMDb
Juliette Powell

**Juliette Powell**, ganet d'an 22 a viz Even 1970 hag aet da Anaon d'an 3 a viz Even 2025, a oa un arbennigerez war ar mediaioù, skrivagnerez ha kevezerez kened stadunanat-kanadian. Miss Kanada 1989 e oa bet, ar wech kentañ evit ur plac'h du er vro.
## Marv
Powell a zo aet da Anaon goude kudennoù gant ar meningitis e New York, d'an 3 a viz Even 2025, oadet he oa a 54 bloaz.

## Liammoù diavaez
*  Lec'hienn ofisiel
## Notennoù ha daveenoù
Ahmed Ibrahim Hamed

**Ahmed Ibrahim Hamed** a zo bet ganet d'an 12 a viz Genver 1954 en Egipt. Ur c'hoarier echedoù egiptat eo.
Mestr Etrebroadel (IM) e teuas  da vout e 1987.
E renk Elo  kreñvañ a voe 2 349 e miz Genver 1999.  
E 1987, Ahmed Ibrahim Hamed a gemeras perzh en Tournamant Etretakadel e Subotica, c’hwezekvet e voe .
## Olimpiadoù
C'hoari a reas en adskipailh Egipt en Olimpiadoù echedoù :
* e 1980, ouzh an eilvet tablezenn er 24 Olimpiad e Valletta (+1, =0, -3),
* e 1984, ouzh an dablezenn gentañ  en  26t Olimpiad Thessaloniki (+5, =3, -3),
* e 1990, ouzh an dablezenn gentañ en 29 Olimpiad e Novi Sad (+3, =1, -4),
* e 1998, ouzh an eilvet  tablezenn en 33 Olimpiad en Elista  (+3, =2, -2).
## Liammoù diavaez
* E c'hoari e  Chessgames
* E c'hoari e 365 Chess
## Daveoù
Ali Farahat

**Ali Farahat** a zo bet ganet d'an 22 a viz Gouhere 1975 en Egipt. Ur c'hoarier echedoù egiptat ha stadunanat eo.Mestr Etrebroadel (IM) e teuas  da vout e 2005, stummer FIDE e  2005 ha gourdoner FIDE e 2013.Abaoe miz Ebrel 2019 e c’hoari gant Kevre Echedoù SUA.

2 307 e oa e renk Elo e miz Gouhere 2025, an hini kreñvañ o vout 2 424 e miz Mae 2017.E 2005, Ali Farahat a gemeras perzh er Gib vedel e Khanty-Mansiysk, koll a reas a-enep da Levon Aronian er rondenn gentañ.
## Olimpiadoù
C'hoari a reas e skipailh Egipt en Olimpiadoù echedoùe e 2006, er 37 Olimpiad e Torino, hag e 2008, en 38 Olimpiad e Dresden.
Kabiten skipailh ar maouezi e voe er 42 Olimpiad e Bakou e 2016.
## Kampionad hiniennel Egipt
Eilvet e voe en Aleksandria e 2013, trec’h e voe e 2014 e Kaero. 
## Kampionad hiniennel Afrika
Kemer a reas perzh c'hwec'h gwezh :
* 2005, e Lusaka, trede e voe gant 6,5/9,
* 2007, e Windhoek, pevarzekvet gant 5,5/9,
* 2009, e Tripoli, 34 gant 4,5/9,
* 2014, e Windhoek, 32 gant 6,5/9
* 2015, e Kaero, eizhvet gant 5,5/9,
* 2017, e Wahrān, pemzekvet e voe gant 5/9.
## Gourdoner
Stummañ a reas Kareim Wageih, Kampion Afrika Junior 2007 e Kasungu District, Malawi. En Emirelezhioù Arab Unanet e voe gourdoner en *Dubai Chess Club* hag er *Fujairah Chess Club*.
## Liammoù diavaez
* E fichenn FIDE
* E c'hoari e 365 Chess
## Daveoù
Procès de Jeanne d'Arc (film)

***Procès de Jeanne d'Arc*** (brezhoneg: *Prosez Janed Ark*) zo ur film istorel gall eus 1962 skivet ha filmaozet gant Robert Bresson. Florence Delay a c'hoari Janed Ark, ur penn milourel gall, hag a zo barnet war tamalloù falskrederezh e 1431, e-kerzh ar Brezel Kant Vloaz.
## Aktourien
* Florence Delay (skrivet Florence Carrez) – Janed Ark
* Jean-Claude Fourneau – Eskob Cauchon
* Roger Honorat – Jean Beaupère
* Marc Jacquier – Jean Lemaître
* Jean Gillibert – Jean de Chatillon
* Michel Herubel – Frère Isambert de la Pierre
* André Régnier – D'Estivet
* André Brunet – Jean Massieu
* Marcel Darbaud – Nicolas de Houppeville
* Philippe Dreux – Frère Martin Ladvenu
* Paul-Robert Mimet – Guillaume Erard
* Richard Pratt – Warwick
* Gérard Zingg – Jean Lohier
* André Maurice – Tiphaine
* Harry Sommers – Eskob Winchester
Abdelrahman Hesham

**Abdelrahman Hesham** a zo bet ganet e 1992 en Egipt. Ur c'hoarier echedoù egiptat eo.
Mestr-meur e teuas da vout e 2016.
E renk Elo  kreñvañ a voe 2 450 e miz Meurzh 2019.  
## Kampionad Afrika
Kampion Afrika e voe e 2016.
## Olimpiadoù
C'hoari a reas e skipailh Egipt en Olimpiadoù echedoù:
* e 2016, ouzh ar bempvet tablezenn en 42 Olimpiad e Bakou (5,5/9),
* e 2018, ouzh ar bedervet tablezenn en 43 Olimpiad e Batumi (4,5/9).
## Liammoù diavaez
* E fichenn Fide
* E c'hoari e  Chessgames
*  E c'hoari e 365 Chess
## Daveoù
Hatim Ibrahim

**Hatim Ibrahim** a zo bet ganet  e 1975 en Egipt. Ur c'hoarier echedoù egiptat eo.
Mestr FIDE e teuas da vout e 2011.
2 339 eo e renk Elo diwezhañ, an hini kreñvañ a voe 2 414 e miz Du 2011.  
Perzhegañ a reas e Kib ar Bed 2011 abalamour d'e zisoc’h en Tournamant takadel Afrikan, koll a reas a-enep Chakhriyar Mamedyarov er rondenn gentañ e Khanty-Mansiysk.
## Liammoù diavaez
* E fichenn Fide
* E c'hoari e  Chessgames
*  E c'hoari e 365 Chess
## Daveoù
Adolf Eichmann

**Otto Adolf Eichmann**, ganet d'an 19 a viz Meurzh 1906 hag aet da Anaon d'ar 1añ a viz Even 1962, a oa ur penn nazi, un ofiser er *[[Schutzstaffel]]* (SS) hag unan eus aozerien eus an Diskoulm diwezhañ. A orin german-aostrian e oa. Kemeret en doa perzh e miz Genver 1942 e Kendiviz Wannsee, lec'h ma oa bet lakaet da dalvezout "an diskoulm diwezhañ d'ar gudenn yuzev". Goude-se e oa bet kefridiet gant an SS-*[[Obergruppenführer]]* Reinhard Heydrich d'ober war-dro ha gwellaat an deportadur evit ar milionoù a yuzevien betek ar getthoioù nazi ha d'ar c'hampoù lazhañ nazi en Europa dindan dalc'h an nazied. Harzet ha dalc'het e oa bet gant ar Gevredidi e 1945, met tec'het e oa kuit hag aet da vevañ kuzh en Arc'hantina. E miz Mae 1960, e oa bet adkavet ha skrapet gant ar Mossad (servijoù kuzh Israel), ha barnet dirak Lezvarn uhel Israel. Ar pezh a voe anvet ar Prosez Eichmann a voe heuliet dre ar bed hag eno e voe lakaet da gablus e Jeruzalem, ha goude-se e voe krouget e 1962.
Khaled Abdel Razik

**Khaled Abdel Razik** a zo bet ganet  e 1975 en Egipt. Ur c'hoarier echedoù egiptat eo.
Mestr Etrebroadel FIDE e teuas  da vout e 2009, Mestr  FIDE e oa abaoe 2000, gourdoner FIDE eo abaoe 2012.

2 480 eo e renk Elo uhelañ, tizhet e voe e miz Mae 2010. 

## Kevezadegoù etrebroadel
Perzhegañ a reas e Kib ar Bed 2009, koll a reas a-enep da Aleksandr Morozevitch er rondenn gentañ e Khanty-Mansiysk.

C'hoari a reas e skipailh Egipt en Olimpiadoù echedoù :

* 2008, erlerc'hier, en 38 Olimpiad e Dresden, 7,5/9 ,
* 2010, ouzh an deirvet tablezenn en 39 Olimpiad e Khanty-Mansiysk, 3/7,
* 2012, erlerc'hier, en 40 Olimpiad en Istanbul, 5,5/9 .
## Liammoù diavaez
* E fichenn Fide
* E c'hoari e  Chessgames
*  E c'hoari e 365 Chess
## Daveoù
Michelle Lorraine

**Michelle Lorraine**, ganet e Gwitreg d'ar 16 a viz Du 1925 ha marvet d'an 8 a viz Mae 1967, a oa ur skrivagnerez hag ur varzhez vreizhat.

## Buhez
Termen a reas he bugaleaj e Dinan, goude-se ez eas war he studi da Skol-veur Roazhon. Labouret he deus e Radio-Bretagne a-raok mont da Bariz ma labouras evit ar radio.

Emezelañ a reas ouzh ar SACEM d'an 2 a viz Gwengolo 1952 evel skrivagnerez.

## Oberennoù
* *Poésie promenade*, Pariz, Éditions Seghers, 1952, 38 p. (BNF 32394476b)
* *Châteaux en mer*, Pariz, Éditions du Seuil, 1955, 158 p. (BNF 32394474n)
* *L’Écolier*, Pariz, Éditions du Seuil, 1956, 156 p. (BNF 323944750)

### Châteaux en mer
He romant *Châteaux en mer* a oa bet troet ul lodennig anezhañ gant Benead e-barzh Al Liamm.

Setu amañ ar pezh a skrivas Benead diwar-benn ar romant-mañ :
:*Setu perak e vo mat deoc'h, a gredan, lenn an istor, leun a joa hag a enkrez war un dro, eus un toulladig bugale a yae, en kuzh, da vagañ o huñvre war ul lestr-brezel bras. Bremañ c'hoazh ez eus hiniennoù eus ar paour-kaezh re-se o vont goustadik d'ar strad e Bered ar bigi, tost da Landevenneg. Pebezh dudi. Hogen, arabat c'hoari gant ar Mor hag an Tonkadur... Ar pezh a dlee c'hoarvezout a c'hoarvez... Ha fin ar vakañsoù a zo ganti blaz an daeroù.*

: *Rebech mut an dud vras a samm ponner ar baotred chomet bev ha dreist-holl ar verc'hig nemeti, a zanevell an traoù. Keuz hag hiraezh a ziwaskint betek ma vo trec'h, eveljust, c'hoant ar Vuhez hag ar Mor.*

## Prizioù
* Priz Kevredigezh Skrivagnerien Gornog (Association des écrivains de l'ouest) e 1955 evit he romant *Châteaux en mer*.
* Prix d'Académie gant an Académie française e 1956 evit hollad hec'h oberenn varzhel.

## Notennoù ha daveoù
Ridha Belkadi

**Ridha Belkadi** a zo bet ganet  e 1925 e Tuniz ha marvet e miz Kerzu 2012. Ur c'hoarier echedoù tunizian e oa.
Mestr FIDE (IM) e teuas  da vout e 1974 ha Tredeog Etrebroadel (IA) e 1982.
2 350 e voe e renk Elo kreñvañ a voe e miz Genver 1975. 
## Olimpiadoù
C'hoari a reas e skipailh Tunizia en Olimpiadoù :
* e 1960, ouzh an dablezenn gentañ er 14 Olimpiad e Leipzig (+3, =2, -4),
* e 1962, ouzh an dablezenn gentañ er 15 Olimpiad e Varna (+8, =5, -4),
* e 1966, ouzh an dablezenn gentañ er 17 Olimpiad La Habana (+8, =5, -5),
* e 1968, ouzh an dablezenn gentañ en 18 Olimpiad e Lugano (+8, =5, -5),
* e 1970, ouzh an eilvet tablezenn en 19 Olimpiad e Siegen (+6, =5, -7),
* e 1972, ouzh an dablezenn gentañ en 20t Olimpiad e Skopje (+6, =10, -5),
* e 1974, ouzh an eilvet tablezenn er 21 Olimpiad e Nisa (+4, =9, -2),
* e 1976 en Olimpiad di-ofisiel e Tripoli, e skipailh a dapas ar vedalenn argant,
* e 1978, ouzh an eilvet  tablezenn en 23 Olimpiad e Buenos Aires (+5, =4, -3),
* e 1980, ouzh an eilvet  tablezenn er 24 Olimpiad e Valletta (+2, =4, -4).

## Liammoù diavaez
* E c'hoari e  Chessgames
* E c'hoari e 365 Chess
## Daveoù
Slim Bouaziz

**Slim Bouaziz** a zo bet ganet  d’ar 16 a viz Ebrel 1950 e Tuniz. Ur c'hoarier echedoù tunizian eo.
Mestr-meur  (GMI) eo abaoe 1993, Mestr etrebroadel (IM) e oa abaoe 1975 hag Aozer Etrebroadel abaoe 2014.

2 515 e voe e renk Elo kreñvañ e miz Gouhere 1993. 
## Kevezadegoù
### Kampionad arab
* Div wezh e teuas ar maout gantañ : e 1986 e Tuniz hag e 1991 e Dubai.
### Tournamantoù etretakadel
Pemp gwezh e kemeras perzh:
* e 1967 e Sousse, 22 e voe,
* e 1979 e Riga, 15,
* e 1982 e Las Palmas, 12,
* e 1985 e Tuniz, dilezel a reas war-lerc'h ar c'hwec'hvet rondenn gant disoc'hoù dipitus (= 1, - 5),
* e 1987 e Szirak, 17.
### Kampionad ar bed
* E 1989 e c'hoarias e skipailh Afrika e Luzern.
* E 1999 e Las Vegas e kemeras perzh er c'hampionad hiniennel, koll a reas a-enep da Vassílios Kotroniás er rondenn gentañ.
### Olimpiadoù
C'hoari a reas e skipailh Tunizia en Olimpiadoù:
* e 1966, er 17 Olimpiad e La Habana,
* e 1968, en 18 Olimpiad e Lugano, 
* e 1970, en 19 Olimpiad e Siegen, 
* e 1974, er 21 Olimpiad e Nisa,
* e 1978, en 23 Olimpiad e Buenos Aires,
* e 1980, er 24 Olimpiad e Valletta,
* e 1982, er 25 Olimpiad e Luzern,
* e 1984, er 26 Olimpiad e Thessaloniki, 
* e 1986, er 27 Olimpiad e Dubai,
* e 1990, en 29 Olimpiad e Novi Sad, 
* e 1992, en 30 Olimpiad e Manila,
* e 1994, er 31 Olimpiad e Moskov, 
* e 1996, en 32 Olimpiad en Yerevan,
* e 2000, er 34 Olimpiad en Istanbul,
* e 2004, er 36 Olimpiad e Calvià,
* e 2006, er 37 Olimpiad e Torino.

## Liammoù diavaez
* E fichenn Fide
* E c'hoari e  Chessgames
* E c'hoari e 365 Chess
## Daveoù
A Curbaghja

**A Curbaghja** pe **Curbara** (Corbara e galleg) zo ur gumun eus rannvro Balagna, e Korsika (departamant Korsika-Uhel).

A Curbaghja zo ur vourc'h savet en un uhelder a 273 metr. Div gêriadenn he deus : *U Borgu* er c'hornôg ha *Pietralta* en norzh. Kêriadennoù all a zo war tiriad ar gumun : ur gêr gourankañ war an aod anvet *Marine de Davia*, *Carbunaghja* ha *Curzo* er gwalarn, war an aod, *Fogata* stok ouzh mont-tre kumun Lìsula, ha un Takad Labourerezh e *San Ciprianu*, anvet diouzh ar chapel, o tiorren fonnus.


Corbara-Village.jpg|Ar vourc'h.
Corbara-Entree village.jpg|Mont-tre ar vourc'h dre an D 151.
Corbara-village-1.jpg|Ar vourc'h hag an iliz.
Hameau de Pietralta.jpg|Kêriadenn Pietralta.
Corbara-nuit.jpg|*U Borgu*.


## Glad hag Istor
Savet e voe ar vourc'h tro-dro iliz-chabistr *A Nunziata* (Ar C'hinivelezh). Un orator ha peder chapel he deus ivez.

Savet e voe Kouent Sant-Dominig Curbara tro 1430, ouzh krap menez *San'Anghjelu*. Kouent vrasañ ar vro eo.

## Liammoù diavaez
*  Lec'hienn an ti-kêr
*  Chapel Ar C'hinivelezh, lesanvet Chapel Itron-Varia Lazio, Lieux-Culture-France 
*  Lec'hienn kouent Sant-Dominig (istor, keleier)

## Notennoù ha daveoù
Abeille

**Abeille**, a-wechoù **Abeillé**, zo un anv-tiegezh.

## Anv-tiegezh
* Joseph Abeille (1673-1756), ijinour ha savour gall
** e vab Louis-Paul Abeille (1719-1807), armerzhour fiziokrat gall
** e verc'h Françoise Abeille de Keralio (1727-1795), troerez ha romantourez c'hallek
* Ludwig Abeille (1761-1838), pianoour ha saver tonioù alaman
* Patrice Abeille (1954-2013), rener Kevre Savoia, ur strollad politikel dizalc'hour

## Anv-bihan
Meneget e oa Abeille evel un anv-bihan en deiziadur republikan gall, ha roet eo bet e-pad ar Spont bras. Adkemeret eo bet an anv gant ar skrivagner gall Anatole France evit envel unan eus e dudennoù e 1882.

## Anv-lec'h
* *Les Abeilles* (Les Abelles e katalaneg), ur gêriadenn e kumun Banyuls de la Marenda e Katalonia an Norzh.

## Bigi
* Abeille, ul lestr moret e Sant-Maloù evit ar morlu gall e 1793, er morlu saoz adalek 1796.
* Abeille Flandre hag Abeille Bourbon, bigi eus kompagnunezh *Les Abeilles*, arbenniget er saveteiñ war vor.

## Traoù all
* *Les Abeilles*, lesanv c'hoarerien klub mell-droad ouezelek "Nantes Don Bosco Football Gaélique".
Kareim Wageih

**Kareim Wageih** a zo bet ganet e 1992 en Egipt. Ur c'hoarier echedoù egiptat eo.
Mestr Etrebroadel FIDE e teuas  da vout e 2008.
2 433 eo e renk Elo uhelañ, tizhet e voe e miz Here 2020. 
## Kevezadegoù etrebroadel
Perzhegañ a reas e Kib ar Bed 2023, koll a reas a-enep 1,5 da 2,5 a-enep da Markus Ragger er rondenn gentañ e Bakou.
## Liammoù diavaez
* E fichenn Fide

## Daveoù
Lìsula

**Lìsula** (distaget  e korseg) pe **Isula Rossa** () zo ur gêr e rannvro Balagna, e Korsika (departamant Korsika-Uhel). Trede porzh ar vro eo. Krouet e voe e 1758 gant ar brogarour korsat Pasquale Paoli evit kaout ur porzh ne vefe ket etre krabanoù Republik Genova (evel Calvi). 

## Anv
**Lìsula** pe **Isula Rossa** eo an anv e korseg, hag a dalv "An Enezenn Ruz". Betek 1848 e oa **Isula Rossa** (distaget ) he anv ofisiel, he anv italianek evel holl gumunioù Korsika. Goude-se e oa troet he anv e galleg e **L'Île-Rousse**, he anv ofisiel betek bremañ. Unan eus an teir c'humun eus an departamant zo bet troet o anv e galleg eo, asambles gant Saint-Florent (San Fiurenzu) ha Tox (Tòcchisu) ; ar re all en deus miret o stumm italianek.

Anvet e vez he annezidi *Lisulani* e korseg hag *Îles-Roussiens* e galleg.

## Douaroniezh

War aod norzh Korsika emañ Lìsula, riblennet gant ar Mor Kreizdouar. Emañ etre Curbara er c'hornôg hag U Monticellu er reter, hag er Su dezhi, war an uhelioù, emañ Santa Riparata di Balagna.

Reier an iniziigoù e porfir ruz, e-tal ar gumun, en deus roet he anv. Enez ar Pietra, hini vrasañ an enezeg-mañ, a zo enni un tour-tan hag un tour genovat eus ar . Deuet eo da vezañ ur gourenez bremañ a drugarez da hent ar porzh. Furchadegoù arkeologel a zo bet graet war enez ar Prietra etre 1983 ha 1985 hag etre 2003 ha 2006.

## Poblañs

## Liammoù diavaez
* Lec'hienn ofisiel an ti-kêr
## Notennoù ha daveoù
Romb

Ur **romb** a c'hall bezañ :

* ar romb, ur benveg-seniñ kozh-Noe ;
* e geometriezh, anv all al lankell.
Mejdi Kaabi

**Mejdi Kaabi** (en arabeg: مجدي الكعبي) a zo bet ganet d'an 9 a viz Even 1961 e Tuniz Tunizia ha marvet d'an 28 a viz Even 2019 e Tuniz  (Tunizia). Ur c'hoarier echedoù tunizian e oa.

Mestr etrebroadel (IM) ha gourdoner FIDE e oa abaoe 1982.
2 395 e voe e renk Elo kreñvañ e miz Genver 1996. 

## Kevezadegoù
Perzhegañ a reas e Kib ar Bed 2011, koll a reas a-enep da Sergei Kariakin er rondenn gentañ e Khanty-Mansiysk.

## Liammoù diavaez
* E fichenn Fide
* E c'hoari e  Chessgames
* E c'hoari e 365 Chess
## Daveoù
Romb (benveg-seniñ)

Ur **romb** zo ur benveg-seniñ dre c'hwezh hag a brodu son a-drugarez d'ar froterezh gant an aer. Ur pezh plaen savet e koad, e askorn pe e metal eo peurliesañ, stag ouzh ur gordennig a lakaer da dreiñ en aer gant un dorn. Ar skouerennoù koshañ bet kavet zo bet savet e dibenn ar Paleolitik, war-dro 17.000 pe 25.000 bloaz 'zo, e Dordogne (Okitania) hag e Amazonia.

Implijet eo bet diabaoe e meur a lec'h war an Douar. Stag eo ouzh ar chaseal pe ouzh kredennoù. Graet e voe gantañ betek hanterenn gentañ an XX kantved e Euskadi.


Restr:Bull roarers.jpg|Romboù eus Afrika
Restr:Bullroarer noise.webm|Implij ur romb


## Daveennoù
Thierry Ardisson

**Thierry Ardisson**, bet ganet d'ar 6 a viz Genver 1949 e Bourganeuf (Creuse, Bro-C'hall) ha marvet d'ar 14 a viz Gouere 2025 e Pariz, a oa ul lusker ha produktour abadennoù skinwel gall. E-touez an abadennoù brudetañ ma gemeras perzh e oa *[[Paris Dernière]]*, *[[Tout le monde en parle]]* ha *[[Salut les Terriens !]]*. Labouret en doa e bed ar bruderezh ivez, hag ijinet en doa luganoù merkoù evel Ovomaltine, Lapeyre pe Tropico.

## Daveennoù
Bechir Kchouk

**Bechir Kchouk** a zo bet ganet e 1924 e Tuniz (Tunizia) ha marvet e 1983 er memes kêr. Ur c'hoarier echedoù tunizian e oa.

Unan eus pennoù an echedoù tunizian e voe adalek dibenn ar bloavezhioù 1950 betek fin ar bloavezhioù 1970.
## Kevezadegoù
### Kampionad Europat dre skipailh (raktournamant)
C'hoari a reas e skipailh Tunizia ouzh an deirvet tablezenn, (+1, =0, -1).
### Olimpiadoù
C'hoari a reas e skipailh Tunizia  :
* e 1958, ouzh an deirvet tablezenn en 13 Olimpiad e Munich (+6, =4, -6),
* e 1960, ouzh an dablezenn gentañ en adskipailh er 14 Olimpiad e Leipzig (+3, =9, -4),
* e 1962, ouzh an deirvet tablezenn er 15 Olimpiad e Varna (+3, =4, -6),
* e 1966, ouzh an deirvet tablezenn er 17 Olimpiad e La Habana (+6, =6, -5),
* e 1968, ouzh an deirvet tablezenn en 18 Olimpiad e  Lugano (+3, =4, -7),
* e 1970, ouzh an deirvet tablezenn en 19 Olimpiad e Siegen (+3, =3, -9),
* e 1972, ouzh an eilvet tablezenn en 20 Olimpiad e Skopje (+3, =6, -7),
* e 1978, ouzh ar bedervet tablezenn en 23 Olimpiad e Buenos Aires (+1, =1, -6).
## Liammoù diavaez
* E c'hoari e Chessgames
* E c'hoari e 365 Chess
## Daveoù
Ruger SP101

Ar **Ruger SP101** zo ur revolver un-ober ha daou-ober kinniget gant an embregerezh stadunanat Sturm, Ruger & Co. e 1989 evit kemer plas ar Speed Six. Produet eo bet dizehan an SP101 dibaoe. Hiziv an deiz e vez gwerzhet er c'halibroù .22 LR, .357 Magnum, .327 Federal Magnum ha 9 mm Parabellum, met ur stumm e .32 H&R Magnum a zo bet anezhañ ivez. Hervez ar c'halibr eo endalc'h e daboulin 5, 6 pe 8 tenn zoken (e .22 LR).

Un arm dezhañ ur framm bihan eo, graet evit bezañ douget war ar pemdez gant tud a-vicher. Ur surded skoer a zo dezhañ : ne c'hall skeiñ ar munision nemet pa vez sachet penn-da-benn war an draen. Un 10.000 skouerenn bennak eus an SP101 kambret e .38 Special a voe pourveziet da servijoù 'zo eus ar polis broadel gall er bloavezhioù 1990.

## Daveennoù
Khelil Lagha

**Khelil Lagha** a zo ur c'hoarier echedoù tunizian.
Unan eus pennoù an echedoù tunizian e voe adalek dibenn ar bloavezhioù 1950 betek penn-kentañ ar bloavezhioù 1970. 

## Kevezadegoù
### Tournamant Tunizia-Belgia
E 1964 Khelil Lagha a c'hoarias div bartienn, trec’h e voe bewezh.

### Kampionad Europat dre skipailh (raktournamant)
C'hoari a reas ouzh ar c'hwec'hvet tablezenn e skipailh Tunizia e 1973, (+0, =1, -1).

## Olimpiadoù
C'hoari a reas e skipailh Tunizia:
* e 1958, ouzh an dablezenn gentañ en 13 Olimpiad e Munich (+1, =4, -12),
* e 1960, ouzh an eilvet tablezenn er 14 Olimpiad e Leipzig (+3, =9, -7),
* e 1962, ouzh an eilvet tablezenn er 15 Olimpiad e Varna (+3, =5, -5),
* e 1968, ouzh ar bedervet tablezenn en 18 Olimpiad e Lugano (+4, =4, -4),
* e 1970, ouzh an eilvet tablezenn (adskipailh) en 19 Olimpiad e Siegen (+2, =3, -5),
* e 1972, ouzh an eilvet tablezenn (adskipailh) en 20 Olimpiad e Skopje (+5, =3, -2).

## Liammoù diavaez
*E fichenn FIDE
*E c'hoari e  Chessgames
*E c'hoari e 365 Chess
## Daveoù
Amir Zaibi

**Amir Zaibi**, bet ganet d'an 22 a viz Mae 1988 a zo ur c'hoarier echedoù tunizian.
E penn an echedoù tunizian eo. 
Mestr-meur eo abaoe miz Kerzu 2019, Mestr etrebroadel e oa abaoe 2015.
2 423 e voe e renk Elo kreñvañ e miz Genver 2022. 
## Kevezadegoù
### Kib bedel an echedoù
* Perzhegañ a reas e Kib ar Bed 2015, koll a reas a-enep da Fabiano Caruana er rondenn gentañ e Khanty-Mansiysk.
### Kampionad Arab an echedoù
* Dont a reas ar maout gantañ e Mostaganem (Aljeria), tapout a reas ar vedalenn aour.
## Liammoù diavaez
* E fichenn FIDE
* E c'hoari e  Chessgames
* E c'hoari e 365 Chess
## Daveoù
Umida Omonova

**Umida Omonova** a zo bet ganet d’ar 25 a viz Ebrel  2006. Ur c'hoarierez echedoù ouzbekistanat eo.

Mestrez etrebroadel (WIM) eo abaoe 2023.

2 263 e voe he renk Elo kreñvañ e miz Ebrel 2025. 

## Kevezadegoù
### Kampionad bedel ar rummad yaouaer (merc’hed)
* Eilvet e voe (9,5/11) e Santiago de Compostela.
### Kampionad Ouzbekistanat ar Maouezi
* Eilvet e voe e 2021, rampo (8,5/10) gant Nilufar Yakubbaeva met koll a reas er partiennoù dirampoiñ.
### Kib bedel ar Maouezi
* Perzhegañ a reas evit Kib bedel ar Maouezi 2021, koll a reas 1½-½ a-enep da Batkhuyagiin Möngöntuul er rondenn gentañ.
## Liammoù diavaez
* He fichenn Fide
* He c'hoari e  Chessgames
* He c'hoari e 365 Chess
## Daveoù
Smith & Wesson Model 41

Ar **Smith & Wesson Model 41** zo ur bistolenn damaotomatek un-ober kambret e .22 Long Rifle, produet abaoe 1957 gant an embregerezh stadunanat Smith & Wesson. Savet e oa bet evit ar sportoù tennañ dreist-holl. Gwerzhet eo bet e meur a hirder kanol, eus 127 da 177 mm. Savet eo he framm e dir penn-da benn. Reoliek eo he c'houch a-fed driv hag uhelder. Pourveziet eo gant ur c'harger 10 kartouchenn. He dornell zo dezhi ur c'horn heñvel ouzh hini ar Colt M1911, hag e koad eo ar plakennoù savet warni. 

Savet e voe pimpatromoù kentañ an arm e 1947, met dek vloaz labour ouzhpenn a voe ret evit kinnig ar stumm gwerzhet adalek 1957. Ur stumm marc'hadmatoc'h anezhi, anvet Model 46, a voe gwerzhet etre 1959 ha 1968, met ne reas ket berzh. Ur mil skouerenn bennak eus ur stumm kambret e .22 Short, anvet 41-1, a voe produet adalek 1966 ivez. Ar Model 41 a vez gwerzhet c'hoazh gant Smith & Wesson hiziv an deiz, ha n'eo ket gwall zisheñvel diouzh ar stumm kentañ kinniget e 1957. 

## Gwelet ivez
* Smith & Wesson Model 52, ur bistolenn kambret e .38 Special savet evit ar sportoù tennañ ivez.

## Daveennoù
Palio di Siena

Ar **Palio di Siena** zo ur redadeg kezeg hag a c'hoarvez div wech ar bloaz e Siena (Toscana, Italia), d'an 2 a viz Gouere (*Palio di Provenzano*), ha d'ar 16 a viz Eost (*Palio dell'Assunta*). Enebiñ a ra seitek distrig (*contrade*) ar gêr. Rankout a ra ar c'hezeg ober teir gwech tro ar Piazza del Campo, plasenn greiz Sienna. Al loen-kezeg kentañ oc'h erruiñ a ya ar maout gantañ, ne vern e chomfe ur marc'heger war e gein pe get. Palio Sienna eo hini brudetañ ar palii italian. Redet e voe e 1633 evit ar wech kentañ.

## Daveennoù
Om krisen eller kriget kommer

***Om krisen eller kriget kommer*** e svedeg,  Ma teu un enkadenn pe ur brezel , anvet ***Om kriget kommer***  Ma teu ar brezel  da gentañ,  zo ul levrig-heñchañ embannet gant gouarnamant Sveden abaoe 1943 evit displegañ d'ar boblañs petra a vefe aliet pe ret ober betegoût e c'hoarvezfe darvoudoù naturel dreistordinal pe brezelioù er vro. Ijinet e voe al levr da vare an Eil Brezel-bed, ha kempennet e voe meur a wech evit bezañ azasaet ouzh darvoudoù evel ar Brezel Yen. E 2018 e voe ouzhpennet ar ger *krisen*,  enkadenn , en e ditl.

E dibenn 2024 e voe savet ur stumm nevez, hanter devoc'h evit an hini kent, evit kemer e kont an endro ganet diwar aloubadeg Ukraina gant Rusia e 2022. Milionoù a skouerennoù eus pep embannadur a zo bet roet da Svediz. Ouzhpenn svedeg ez eo bet troet al levrig en 11 yezh all. 

## Liamm diavaez
* *[https://rib.msb.se/filer/pdf/30874.pdf In case of crisis or war]*, stumm 2024 troet e saozneg (diell).

## Daveennoù
Loïk Le Floch-Prigent

**Loïk Le Floch-Prigent**, ganet d'ar 21 a viz Gwengolo 1943 e Brest ha marvet d'ar 16 a viz Gouere 2025 e Pariz, a oa un ijinour ha rener embregerezhioù breizhat. Goude ur vugaleaj e Gwengamp ha studioù e skolioù-meur Grenoble ha Columbia (Missouri, Stadoù-Unanet) en doa renet war embregerezhioù gall meur evel Rhône-Poulenc, Gaz de France, hag an SNCF betek miz Gouere 1996, pa voe lakaet dindan ensell en afer Elf-Bidermann. Barnet e voe evit e berzh en afer Dumas ivez, ha kondaonet e voe da gastizoù toull-bac'h en daou afer.

## Daveennoù
Frans

**Marteze emoc'h o klask ar pennad [[Frañs]].*
**Frans** zo un anv-bihan nederlandek, afrikaanek, danek, islandek, finnek, norvegek ha svedek, par da Frañsez. A-wechoù eo ur berradur eus an anv François pe Franciscus.

## Tud
* Frans Floris (1517–1570), livour flamank
* Frans Hals (1580–1666), livour izelvroat
* Frans Eemil Sillanpää (1888-1964), skrivagner finnek
* Frans Masereel (1889–1972), koadengravour flamank

## Anv-lec'h
* Frans, kumun c'hall e departamant Ain.

## Gwelet ivez
* Fransen
* Franz
Lahti L-39

Al **Lahti L-39**, hervez hec'h anv ofisiel en arme finlandat **20 pst kiv/39**, ha lesanvet **Norsupyssy** ("fuzuilh evit an olifanted") gant ar soudarded abalamour d'he ment vras, a zo ur fuzuilh eneptank eus Finland ijinet gant Aimo Lahti ha produet etre 1939 ha 1944. Servijout a reas un tamm e-pad ar Brezel Goañv, hag e-pad ar Brezel Kendalc'h war-lerc'h dreist-holl.  

## Istor ha deskrivadur
E dibenn ar bloavezhioù 1930 e c'houlennas an arme finlandat kaout ur fuzuilh gouest da doullañ hobregonoù skañv ar mare. An ijinour Aimo Lahti a ginnigas un arm damaotomatek dre amprest gazoù, kambret da gentañ e 20 × 113 mm, ur c'halibr ijinet gantañ e-unan. An arme a choazas a-benn ar fin an 20 × 138 mm B, ur munision boutin a-walc'h d'ar poent-se, hag a c'halle bezañ savet meur a vannadell disheñvel warnañ (enephobregon, entaner...). Pourveziet e oa ar fuzuilh gant ur c'harger dek tenn, ha savet e oa war un daoubez ispisial, dezhañ daou bikant evit an tachennoù kalet, ha daou ski e darbrenn, evit gellet sachañ anezhi war an erc'h (n'halle ket bezañ douget gant un den abalamour d'he fouez uhel en tu all da 49 kg) koulz hag evit gellet mestroniañ efedoù an argil da vare an tenn.  

Ispisial eo gwikefre ar gulasenn, pa chom-hi digor goude pep tenn, kement-mañ evit ma c'hallfe ar c'hanol yenaat en ur mod efedusoc'h. Evit gellet adtennañ e ranker dieubiñ an draen gant ul loc'henn a-raok implijout anezhañ a-nevez. Ur starderez-veg vras a gaver e beg ar c'hanol evit kempouezañ an argil. Reolius eo kouch an arm etre 200 ha 1400 metr. Gouest e oa da doullañ 20 mm hobregon da 300 metr, ha 12 mm da 1000 metr (gant ur c'horn-toullañ 60°).  

War-dro 1900 skouerenn eus an arm a voe produet etre 1939 ha 1944 gant an embregerezh VKT (Valtion Kivääritehdas). Implijet e voe peder Lahti L-39 e-pad ar Brezel Goañv (1939-1940), met tamm-ha-tamm e tiskouezas bezañ re wan a-enep hobregon tankoù nevez evel an T-34 soviedel. Diwar-neuze e servijas a-enep sibloù nebeut-hobregonet, pe evel fuzuilh sniper enepden klaseloc'h. Ur stumm enepnijerez anvet **20 it kiv/39-44** a voe deveret anezhi e 1944. Goude an Eil Brezel-bed e voe miret he fuzuilhoù L-39 gant arme Finland, a werzhas lod anezhe d'an US Army er bloavezhioù 1960, hag ul lodenn all er bloavezhioù 1980.  

Restr:Finnish Armoured Jägers carrying a Lahti L-39 anti-tank gun, 1941 (cropped).jpg|Soudarded finnat o tougen un L-39 (1941)
Restr:Lahti L-39 anti-tank gun in use, 3 June, 1942.jpg|Ul Lahti L-39 implijet d'an 3 a viz Even 1942
Restr:Lahti L-39 being used as an anti-aircraft weapon, 1942.jpg|An arm implijet a-enep un nijerez (1942)
Restr:Finnish military motorboat with mounted Lahti L-39 anti-tank gun, 1941.jpg|Al Lahti L-39 savet war-vourzh ur vag


## Daveennoù
Walaa Sarwat

**Walaa Sarwat** a zo bet ganet d'an 19 a viz Meurzh 1960 en Egipt. Ur c'hoarier echedoù egiptat eo.
Mestr Etrebroadel FIDE e teuas  da vout e 1996.
2 405 eo e renk Elo uhelañ, tizhet e voe e miz Du 2009. 
## Kevezadegoù etrebroadel
Perzhegañ a reas e Kib ar Bed 2006, koll a reas a-enep da Vougar Gachimov er rondenn gentañ e Khanty-Mansiysk.

C'hoari a reas e skipailh Egipt en Olimpiadoù echedoù :
* 1994, en 31 Olimpiad e Moskov,
* 1996, en 32 Olimpiad en Yerevan,
* 2006, erlerc'hier, er 37 Olimpiad e Torino, 3/6. 
## Liammoù diavaez
* E fichenn Fide
* E c'hoari e  Chessgames
* E c'hoari e 365 Chess
## Daveoù